# Beskrivelse af oplæring i Island

**Navn og hold:** Heiltje Sterk AO702-2

31. marts – 1. maj 2023. Island, Reykjavik, Mørk Plejehjem

**• Beskrivelse af lærestedet.**

3 etager med 31 beboere fordelt over hver etage som er delt op i tre: syd 10 beboer, midt 11 og nord 10 beboere samt psykiatrien på 5. etage

• **Personalebeskrivelse**

Der er mange ufaglærte, det får oplæring via en video, som er lavet til de nyansatte, og der er et skema med de ting, de skal have oplæring i fx medicin, sonde, forflytning.
Helst 1 SSA per afsnit på hver vagt, og mindst 1 per etage hver vagt. Der er 3 plejepersonale per afsnit plus elever. Der er 1 afdelingsleder, som er sygeplejerske(nurse) som arbejder fra 8.30 til 15.00. Hun udfører sygeplejeopgaver og laver arbejdsplaner, har kontakt med lægen, bestiller medicin, har kontakt til pårørende. Der er 2 rengøringspersonale til alle 3 afsnit på afdelingen(etage).
Der er fysioterapeuter og ergoterapeuter på stueetagen, hvor personalet skulle køre dem hen. En gang om uge var der stolegymnastik på vores afdeling.

• **Bruger-/beboerbeskrivelse**

Brugerne er fra 60 til 100. De lider af forskellige sygdomme; sklerose, Parkinson, demens i forskellige former, alderdom og som skrevet tidligere, så er der patienter med psykiske lidelser på 5. etage.

• **Hvilke samarbejdspartnere er der i lokalsamfundet?**

Fælles køkken, vaskeriet, Frisør og skønhedssalon som holder til på stueetagen.

• **Hvordan har din arbejdsdag set ud?**

Plejepersonale starter kl.8.00 til 16.00.

Der startes med kaffe, og nogle spiser lidt morgenmad, når der bliver planlagt, hvem der gør hvad. Jeg fik lov at måle blodsukker og give insulin. Jeg var med til at give morgenmad og morgenmedicin. Jeg var med til at hjælpe borgeren op, vaske og hjælpe med at tage tøj på. Der er mange på den afdeling, hvor jeg var, som fik mad på sengen, det første kom først op ca.8.30
Hver dag er der 2 borgere, der kommer i bad, der er også borgere, der kommer i bad om aftenen, der er et skema. Ved helligdagene skal der rykkes om det hele for at få det til at hænge sammen.
Kl.11.30 skal madvognen hentes fra køkkenet. Der kommer også kølevarer med op, og andet dagligvare, som skal bruges på afdelingen, såsom brød, havregryn og andet morgenmadsprodukter, kaffe, sukker og frugt.

Beboerne får mad ca. 11:45. Dem der spiser på stuen, får det serveret, men de fleste kommer til dagligstuen og spiser. Når beboerne har fået mad, tager personale mad og sætter sig ved beboerne. Der er hovedret, dessert og kaffe. Når det er færdig ca. 12.30, kommer de på toilet, og dem der vil hen at ligge kommer i seng, men kan også komme ned og sidde i en god liggestol, de har hele dagen musik eller fjernsyn til at køre. Når de allesammen sidder eller ligger, får personelle også en pause. Tirsdag og fredag kommer der vask fra vaskeriet, både beboerens tøj og husets, som håndklæder og sengelinned, som skal lægges på plads. Der er en vogn med bleer, Tena wash, vaskeklude, gaze, toiletpapir, handsker, som de går rundt med for at fylde op. Ca.14.30 begynder de at tage beboerne op og hjælper dem på toilettet, og ved ca. kl.15.00 får de kage, næsten altid med flødeskum. Der er tid til at snakke med beboerne.
Kl.16.00 tid til at tage hjem.

• **Hvor og hvordan har du boet?**

Vi havde lejet en studio-apartment til to personer. Der var et badeværelse og en stue med 2 senge. Vi havde også fjernsyn og en 2 personers sofa, køkken med 2 pers bord. Der er kogeplade (2plader) og en gryde og en pande, kaffemaskine, elkedel og panini grill-brødrister.
Det har kostet ca.20.000 kr. for 34 dage. Lejligheden ligger i Kopavogur, og der er 5 min. gåtur til busstoppestedet og så 15 minutters bustur til plejehjemmet og ca. 30 min til Reykjavik centrum. Ulempen var, at i weekenden og helligdagene kørte vores bus først 9.30, så vi først kunne være der kl.10.00.

• **Hvordan har du transporteret dig rundt?**

Vi har købt buskort til Strato, et 30 dages-kort på Klapp app, som kostede 452,67 kroner (Danske). Det er nemt, og man kan planlægge sin rute, også hvor man skal stå på og af.

• **Hvad er prisniveauet på dagligvarer?**

Det er lidt dyrere end i Danmark Bonus og Kronan er godt, slik og chips er billigere, da der ingen sukkerafgift har. Salat, kød og ost er dyrt på Island.

• **Er der specielle ting, man skal være opmærksom på, hvis man kommer som elev, der hvor du har været?**

Der er ingen arbejdstøj, man skal arbejde i sit private tøj, så det skal man forberede sig på. Man har mulighed for at vaske sit tøj. Sørg for at have nok tøj med, som man nemt kan bevæge sig i - og ikke for varmt.

• **Andet du har lyst til at videregive…**

Jeg synes, at det var spændende at se, hvordan de arbejder her, og den måde de omgås beboerne. Det virker mere afslappende, både for beboerne og personalet. Og Island har en flot natur.